****

**720303402228 ИИН**

**ТӨЛЕШБАЕВА Забира Жұмаділқызы,**

**Зоя Космодемьянская атындағы №23 мектеп-лицейі** **директорының бейіндік бойынша оқыту ісі жөніндегі орынбасары, қазақ тілі мен әдебиеті пәні мұғалімі.**

**Шымкент қаласы**

**БЕЙІНДІК ОҚЫТУ БОЙЫНША ҚОЛДАНБАЛЫ, ТАҢДАУ КУРСТАРЫНЫҢ БАҒДАРЛАМАЛАРЫН ҚҰРАСТЫРУ ЕРЕКШЕЛІКТЕРІ**

Бейінді оқыту мектептің жоғары буынындағы арнайы даярлық жүйесі ретінде шын мәніндегі еңбек нарығы мұқтаждарын ескере отырып, оқытуды білдіреді әрі орта және жоғары білім арасындағы байланыстырушы буын қызметін атқарады. Ол тұлғалық-бейімделген оқу үрдісін іске асыруға және оқушының арнайы курстарды таңдауы есебінен дербес білім беру траекториясын құру мүмкіндігін кеңейтуге көмектеседі.

Бейінді оқытуға көшу мынадай негізгі міндеттерді шешуді көздейді:

-қолданбалы және таңдау курстарына арналған жекелеген пәндерді тереңдете үйрену;

-жоғары сынып оқушыларын сараптай оқытуда жүзеге асыру;

-оқушыларды ерте әлеуметтендіру;

-білім алушылардың әр түрлі санаттарына олардың қабілеттері мен қажеттіліктеріне сәйкес толыққанды білім алуға теңдей қол жеткізу;

-мектеп бітірушілерді жоғары кәсіптік білім беру бағдарламасын игеруге даярлау;

Оқыту бейіні – мектеп таңдап алған оқытудағы бейіндеу бағыты аясындағы қолданбалы курстары - білім беру бағдарламаларын оқытудың мазмұндық - ұйымдық форматы. Қолданбалы курстар білім беру бағдарламаларын іске асыруды ұйымдастырудың бір түрі.

Қолданбалы және таңдау курстарына қойылатын негізгі талаптар:

Қолданбалы курстар дегеніміз – бағдарлы пәндер бойынша оқушылардың білімін тереңдетуге, кеңейтуге, олардың қандайда қолданылуы жайлы оқушыларда білім қалыптастыруға арналған курстар және оқушының қатысуға міндетті және таңдауға құқылы пәндері.

Таңдау курстары - оқушылардың талап-тілегін, қызығушылығын қанағаттандыруға арналған. Олар таңдалған сыныптың бағыты мен бағдарына байланысты болуы да, болмауы да мүмкін.

Жалпы білім беру мекемелерінің базистік оқу жоспарының мектеп компоненті мен оқушы компонентін жүзеге асыруды көздейтін бағдарлы оқу процесінде маңызды орын алатын қолданбалы және таңдау курстарын ұйымдастырудың әдістемелік ерекшеліктеріне соңғы уақытта үлкен мән берілді. Аталған курстар бағдарлы оқытуды жүзеге асырудың басты құралы ретінде қарастырылады. Қолданбалы курстар бағдарлы пән бойынша берілетін теориялық білімнің қолданбалы сипатын ашып көрсетуге бағытталғандықтан, оларға барлық оқушылардың қатысуы міндетті.

Таңдау курстары оқыту бағдары аясынан тыс жүзеге асыратылатындықтан, оларға бір сынып оқушыларының барлығы қатысуы міндетті емес.

Қолданбалы курстар жарнамалық сипатты және олардың мазмұны пән тұрғысынан емес, оның практикалық пайдалылығы тұрғысынан құралады.

Жалпы бұл курстар бағдарлы пәндерді оқытуда пәнаралық байланысты жүзеге асыруды қамтамасыз ету үшін де оқытылуы мүмкін. Алайда оларға бөлінген уақыт оқу бағдарламасы бойынша меңгертіп үлгермеген материалды оқуға жұмсалуы тиіс. Сондықтан қолданбалы курстарға қажетті материалды таңдауға бағдарлы пәндерден сабақ беретін мұғалімдер өздерінің бағдарламаларын құру жұмыстарын «Оқушыға қолданбалы курс несімен пайдалы және оны оқып-үйренуге қалай қызықтыруға болады?» деген сұраққа жауап бере алатындай етіп жүргізуі қажет.

Бағдарлы оқу пәні бойынша жасалатын қолданбалы курс бағдарламасы – бағдарлы оқытуды жүзеге асырудың басты құралы.10-11- сыныптарда берілетін білім сапасы осы қолданбалы курс бағдарламасының мазмұнына тәуелді және оны тек бағдарлы пәнінен сабақ беретін мұғалім өзі жасайды.

Авторлық оқу бағдарламасы педагогикалық құндылық пен жаңалықтардан хабардар ететін авторлық педагогикалық шығармашылықтың нәтижесі.Ол оқу пәнінің білім беру мазмұнын анықтайтын мемлекеттік білім беру стандартының негізінде жасалады. Авторлық әдістемелік жүйені құрастыру процесі ұзақ уақытты қамтиды және нәтижесі тұлғаны дамытуға бағытталған. Авторлық бағдарлама мазмұнының негізінде әдістемелік жүйені құрудағы мұғалімнің өзіндік тұлғалық тәжірбиесі мен оның қызметінің даралық стилі жатыр.

Қолданбалы курсты құрастыру реті

-Бағдарлы оқытуға сәйкес қолданбалы курстың тақырыбын белгілеу.

-Қолданбалы курстың білім мазмұнындағы орнын анықтау.

-Бағдарламаның түсінік хатын жазу.

-Түсінік хатта курстың мақсаты, міндеттері, пәнаралық байланысты жүзеге асыру бағыттары көрсетіледі.

-Қолданбалы курстардың тақырыптарын сағаттарға бөлу.

-Қолданбалы курстарды ұйымдастырудың формаларын анықтау.

-Қолданбалы курстардың оқуын аяқтау формаларын (реферат,баяндамалар,ғылыми жобалар,сынақ) анықтау.

-Ұсынылған әдебиеттердің тізімін беру.

(мұғалім үшін және оқушыға ұсынылатын әдебиеттер тізімі жекелей берілуі керек)

Курс бағдарламасының құрылымы

1.Титул парағы(лауазымдық парақ).

2.Маман пікірі.

3.Түсінік хат.

4.Оқу-әдістемелік жоспар.

5.Курс мазмұны.

6.Әдістемелік нұсқаулар.

7.Мұғалімдер мен оқушыларға ұсынылатын әдебиеттер тізімі.

8.Оқушының оқу жетістіктерін бағалау жүйесі. Курсты бітіру есеп берумен: Реферат жазып қорғау; жоба қорғау т.б. аяқталды.

Оқушылардың білімін бағалау бағамдары (критериийлер)

1.Оқушыларға берілетін жаңалық дәрежесі;

2.Оқушылардың курсқа деген қызығушылығын туғызатын түрткінің (мотиві) бар болуы;

3.Дамытушылық потенциалының болуы (Оқушының практикалық, шығармашылық және сезімдік тұрғыдан дамыта білуі);

4.Таңдап алған бағыттың жүйелілігі мен өзара байланыстылығы;

5.Оқытудың белсенділік тәсілдерінің таңдалып алынуы;

6.Оқыту нәтижелерін бақылау мүмкіндік дәрежесі қандай

(төмен, орта, жоғары);

7.Бағдарламаны іс-жүзіне асырудың нақтылығы.

Сонымен бірге ұсынылып отырған курсты оқыту барысында жүзеге асырылатын пән аралық байланыстар сипаты және пайдаланатын әдебиеттер тізімі көрсетіледі.